**ชื่อผลงาน**  รายงานการสร้างและผลการใช้ชุดกิจกรรมเตรียมความพร้อมพื้นฐาน

ทักษะกระบวนการทางวิทยาศาสตร์โดยใช้กระบวนการสืบเสาะหาความรู้ (Inquiry process)สำหรับนักเรียนชั้นอนุบาลปีที่ 2

**ผู้ศึกษา** นางจีรวรรณ แก้วบุตรดี ตำแหน่ง ครู วิทยฐานะครูชำนาญการ

โรงเรียนอนุบาลอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1

**ปีที่ศึกษา** ปีการศึกษา 2556

**บทคัดย่อ**

รายงานการสร้างและผลการใช้ชุดกิจกรรมเตรียมความพร้อมพื้นฐานทักษะกระบวนการ ทางวิทยาศาสตร์โดยใช้กระบวนการสืบเสาะหาความรู้ สำหรับนักเรียนชั้นอนุบาลปีที่ 2ครั้งนี้ มีวัตถุประสงค์ ดังนี้ 1) เพื่อสร้างและหาประสิทธิภาพของชุดกิจกรรมเตรียมความพร้อมพื้นฐานทักษะกระบวนการทางวิทยาศาสตร์โดยใช้กระบวนการสืบเสาะหาความรู้ (Inquiry process) สำหรับนักเรียนชั้นอนุบาลปีที่ 2 ให้มีประสิทธิภาพตามเกณฑ์ 80/80 2) เพื่อศึกษาผลสัมฤทธิ์ ทางการเรียนของนักเรียนที่เรียนวิชาวิทยาศาสตร์พื้นฐานด้วยชุดกิจกรรมเตรียมความพร้อมพื้นฐานทักษะกระบวนการทางวิทยาศาสตร์ โดยใช้กระบวนการสืบเสาะหาความรู้ (Inquiry process) สำหรับนักเรียนชั้นอนุบาลปีที่ 2 กลุ่มตัวอย่างที่ใช้ในการศึกษาครั้งนี้เป็นนักเรียนชั้นอนุบาลปีที่ 2 โรงเรียนอนุบาลอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1 ภาคเรียนที่ 2 ปีการศึกษา 2556 จำนวน 34 คน เพื่อใช้หาผลสัมฤทธิ์ทางการเรียนวิชาวิทยาศาสตร์พื้นฐาน เครื่องมือที่ใช้ในการศึกษาประกอบด้วย ชุดกิจกรรมเตรียมความพร้อมพื้นฐานทักษะกระบวนการ ทางวิทยาศาสตร์ แบบทสอบวัดผลสัมฤทธิ์ทางการเรียน สถิติที่ใช้ในการวิเคราะห์ข้อมูล คือ ค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Division) สรุปผลการศึกษา ดังนี้

1.ชุดกิจกรรมเตรียมความพร้อมพื้นฐานทักษะกระบวนการทางวิทยาศาสตร์โดยใช้กระบวนการ สืบเสาะหาความรู้ สำหรับนักเรียนชั้นอนุบาลปีที่ 2 ที่สร้างขึ้น มีประสิทธิภาพเท่ากับ 84.33/83.65 ตามเกณฑ์ 80/80

2.ผลสัมฤทธิ์ทางการเรียนวิชาวิทยาศาสตร์พื้นฐาน ของนักเรียนที่เรียนด้วยชุดกิจกรรมเตรียม ความพร้อมพื้นฐานทักษะกระบวนการทางวิทยาศาสตร์โดยใช้กระบวนการสืบเสาะหาความรู้ สำหรับนักเรียนชั้นอนุบาลปีที่ 2 สูงกว่าเกณฑ์การประเมินขั้นต่ำ (ร้อยละ 70) อย่างมีนัยสำคัญทางสถิติที่ระดับ 0.01 โดยมีค่าที (t) เท่ากับ 17.02